Hikayat Cinta Si Pematah Hati

Hikayat Cinta Si Pematah Hati ialah sebuah siri drama televisyen melayu tahun 2017 arahan Shalini Balasundaram. Dibintangi oleh Alif Satar, dan Nabila Razali. Siri drama ini memulakan tayangan perdana di Slot MegaDrama, Astro Ria bermula 24 April 2017 menggantikan Cik Serba Tahu.

Sinopsis

Mengisahkan Wafeen Wardah (Nabila Razali) mempunyai impian untuk membina rumah tangga bersama lelaki pilihannya, Daniel Elhan (Hafreez Adam). Sayangnya, sekian lama dia menanti masih belum ada sebarang tanda di jari. Bukan kerana tak sabar menanti tetapi Daniel Elhan hanya pandai menabur janji hinggalah pada suatu hari dia bertemu dengan seorang lelaki bernama Rayyan Rayqarl (Alif Satar).

Rayyan Rayqarl yang kehilangan ibunya telah disisihkan oleh ayahnya yang berkahwin dengan bekas orang gaji. Rayyan Rayqarl mengambil keputusan untuk tinggal jauh daripada keluarganya. Pertemuannya dengan Wafeen Wardah membuatkan dia jatuh cinta pandang pertama. Sayangnya, gadis yang dipuja sudah mempunyai kekasih iaitu Daniel. Daniel Elhan sebenarnya adik tiri kepada Rayyan Rayqarl. Sifat Rayyan yang menggemari kuih karipap pusing yang kerap dibuat oleh Wafeen. Mengingatkan Wafeen pada seorang lelaki pada zaman kanak-kanaknya. Disitulah dia mulai mengenal pasti yang lelaki tersebut adalah Rayyan.

Sementara itu, Daniel pula dipaksa bertunang dengan Tengku Zarynn (Nadiyah Shahab) membuatkan Wafeen sangat kecewa. Daniel pula tidak dapat melupakan Wafeen dan mencuba untuk merisik Wafeen bagi pihaknya. Rayyan yang mendapat tahu perkara tersebut lalu dia  merancang sesuatu dengan Tengku Zarynn bagaimana cara untuk memenangi hati Wafeen agar menjadi isterinya.

Pelakon 
 Alif Satar sebagai Rayyan Rayqarl
 Nabila Razali sebagai Wafeen Wardah
 Hafreez Adam sebagai Daniel Elhan
 Nadiyah Shahab sebagai Tengku Zarynn
 Yaya Zahir sebagai Valqis Aulia
 Fezrul Khan sebagai Tengku Muiz
 Edika Yusof sebagai Datuk Syakir
 Ruminah Sidek sebagai Nek Jah
 Zila Bakarin sebagai Datin Ann
 Aien Zahalan sebagai Hanna
 Rykarl Iskandar sebagai Firdaus

Runut Bunyi 
 Pematah Hati - Nabila Razali
 Aku Cinta - Syamel & Ernie Zakri
 Sabar - Ismail Izzani
 Kumbang Dan Bunga - Wani Kayrie ft. Viral
 Jangan Menangis - Aizat Amdan
 Fobia Cinta - Nashrin
 Tabahkanla - Twinnies

Rujukan

Drama Melayu
Rancangan Astro Ria